**NOTĂ INFORMATIVĂ**

**la proiectul hotărârii Guvernului cu privire**

**la alocarea mijloacelor financiare**

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
| Proiectul hotărârii Guvernului cu privire la alocarea mijloacelor financiare a fost elaborat de Ministerul Afacerilor Interne. |
| **2.** **Condițiile ce au impus elaborarea proiectului de act normativ şi finalitățile urmărite** |
| Proiectul a fost elaborat în conformitate cu prevederile art. 19 lit. g) și art. 36 alin. (1) lit. b) din Legea finanțelor publice și responsabilității bugetar-fiscale nr. 181/2014, pct. 6 și pct. 9 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, pct. 6-9 din Regulamentul Comisiei pentru Situații Excepționale a Republicii Moldova, aprobat prin Hotărârea Guvernului nr. 1340/2001, precum și în conformitate cu Dispoziția Comisiei pentru Situații Excepționale a Republicii Moldova nr. 85 din 02 octombrie 2023.Problema abordată în proiectul actului normativ are la bază demersurile autorităților publice locale a raioanelor Strășeni și Edineț. La 05 aprilie 2023, în orașul Bucovăț, raionul Strășeni s-a produs situație excepțională „Alunecare de teren” pe o porțiune de drum public local de interes raional, str. Vasile Alecsandri, 61, ca urmare a ploilor abundente de la începutul lunii aprilie.Actualmente, alunecarea de teren reprezintă un pericol pentru locuitorii orașului Bucovăț, deoarece poate provoca distrugerea sau deteriorarea caselor, terenurilor agricole, infrastructurii rutiere și de transport.În acest sens, autoritățile publice locale s-au adresat către Comisia pentru Situații Excepționale a Republicii Moldova pentru soluționarea problemei vizate prin alocarea mijloacelor financiare în sumă de **128 166,00 mii lei** pentru achiziționarea serviciului de elaborare a proiectului de execuție a Obiectului „Măsuri împotriva alunecărilor de teren pe str. V. Alecsandri, 61 din or. Bucovăț, raionul Strășeni” deoarece, costul lucrărilor necesare pentru lichidarea consecințelor calamității naturale nu poate fi identificat în lipsa unui proiect de execuție. În același timp, Consiliul raional Strășeni în debutul anului 2024, va identifica mijloacele financiare necesare pentru soluționarea problemei pe baza proiectului de execuție a lucrărilor elaborat.La 25 iulie 2023, satul Corpaci, raionul Edineț, a fost afectat de situația excepțională cu caracter natural (ploi torențiale cu grindină și cu vânt puternic), în urma căreia a fost distrus acoperișul Centrului de zi pentru persoane în etate. La data de 22 august 2023, autoritățile publice locale s-au adresat către Comisia pentru Situații Excepționale a Republicii Moldova cu solicitarea de alocare a **250 mii lei** pentru procurarea tablei cutate și reparația acoperișului la Centrul de zi pentru persoane în etate din satul Corpaci, raionul Edineț. În context, Inspectoratul General pentru Situații de Urgență al Ministerului Afacerilor Interne (în continuare - IGSU al MAI), în calitate de autoritate abilitată cu ținerea lucrărilor de secretariat ale Comisiei pentru Situații Excepționale a Republicii Moldova (în continuare - CSE a RM), precum și în conformitate cu prevederile pct. 9 și 10 ale Regulamentului privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, a propus spre examinare, în ședință CSE a RM proiectul Dispoziției CSE RM privind alocarea din fondul de intervenție al Guvernului Consiliului orășenesc Bucovăț, raionul Strășeni, mijloace financiare în sumă de **128,2 mii lei** pentru achiziționarea serviciului de elaborare a proiectului de execuție a Obiectului „Măsuri împotriva alunecărilor de teren pe str. V. Alecsandri, 61 din orașul Bucovăț, raionul Strășeni” și Consiliului sătesc Corpaci, raionul Edineț, în sumă de **250,0 mii lei** pentru procurarea tablei cutate și reparația acoperișului Centrului de zi pentru persoane în etate.Urmare examinării în ședința CSE a RM din 02 octombrie 2023, precum și în baza setului de materiale justificative și calcule întemeiate prezentate, a fost aprobată decizia de alocare a mijloacelor financiare din fondul de intervenție al Guvernului Republicii Moldova pentru executarea lucrărilor nominalizate.  |
| **3. Descrierea gradului de compatibilitate, pentru proiectele care au ca scop armonizarea legislației naționale cu legislația Uniunii Europene** |
| Proiectul hotărârii Guvernului nu necesită armonizarea cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul propune spre aprobare alocarea din fondul de intervenție al Guvernului, mijloace financiare în sumă de **378,2 mii lei**, după cum urmează:* 128,2 mii lei Consiliului orășenesc Bucovăț, raionul Strășeni, pentru achiziționarea serviciului de elaborare a proiectului de execuție a Obiectului „Măsuri împotriva alunecărilor de teren pe str. Vasile Alecsandri, 61 din orașul Bucovăț, raionul Strășeni” în urma alunecărilor de teren care au avut loc în orașul Bucovăț pe o porțiune de drum public local de interes raional la data de 05 aprilie 2023;
* 250,0 mii lei Consiliului sătesc Corpaci, raionul Edineț, pentru procurarea tablei cutate și reparația acoperișului la Centrul de zi pentru persoane în etate din satul Corpaci, raionul Edineț, distrus în urma situației excepționale cu caracter natural (ploi torențiale cu grindină și cu vânt puternic) din 25 iulie 2023.
 |
| **5.** **Fundamentarea economico-financiară** |
| Pentru alocarea mijloacelor financiare stipulate în proiectul actului normativ au fost prezentate materiale justificative și calcule întemeiate în corespundere cu prevederile legislației. Subsidiar, în cadrul ședinței din 02 octombrie 2023, Comisia pentru situații excepționale a Republicii Moldova a acceptat solicitarea de alocare a mijloacelor financiare din fondul de intervenție a Guvernului.În conformitate cu pct. 6 al Regulamentului cu privire la clasificarea situațiilor excepționale și la modul de acumulare și prezentare a informațiilor în domeniul protecției populației și teritoriului în caz de situații excepționale, aprobat prin Hotărârea Guvernului nr. 1076/2010, au fost prezentate documentele necesare, care confirmă că fondurile de rezervă ale organelor administrației publice centrale și locale sunt insuficiente. Corespunzător, proiectul hotărârii Guvernului cu privire la alocarea mijloacelor financiare este elaborat inclusiv în temeiul pct. 6 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015, potrivit căruia fondul de intervenție este destinat pentru finanțarea cheltuielilor urgente legate de lichidarea consecințelor calamităților naturale, în caz de epidemii, precum și în alte situații excepționale cu caracter tehnogen (incendii, explozii, avarii etc.), iar alocarea mijloacelor financiare se efectuează în temeiul hotărârilor Guvernului.  |
| **6.** **Modul de încorporare a actului în cadrul normativ în vigoare** |
| Urmare aprobării prezentului proiect nu va fi necesară modificarea altor acte normative.  |
| **7.** **Avizarea și consultarea publică a proiectului** |
| În scopul respectării prevederilor Legii nr. 100/2017 cu privire la actele normative și Legii nr. 239/2008 privind transparența în procesul decizional, proiectul actului normativ a fost publicat pe pagina oficială a Ministerului Afacerilor Interne [www.mai.gov.md](http://www.mai.gov.md) și pe platforma guvernamentală [www.particip.gov.md](http://www.particip.gov.md).[https://particip.gov.md/ro/document/stages/\*/11288](https://particip.gov.md/ro/document/stages/%2A/11288) |
| **8. Constatările expertizei anticorupție** |
|  Se va completa după efectuarea expertizei anticorupție. |
| **9.** **Constatările expertizei de compatibilitate** |
|  Proiectul nu transpune legislația comunitară, respectiv nu a fost supus expertizei de compatibilitate. |
| **10.** **Constatările expertizei juridice** |
|  Se va completa după efectuarea expertizei juridice. |
| **11.** **Constatările altor expertize** |
|  Proiectul nu conține prevederi de reglementare a activității de întreprinzător în sensul Legii nr. 235/2006 cu privire la principiile de bază de reglementare a activității de întreprinzător. Respectiv, nu este necesară examinarea acestuia de către Grupul de lucru pentru reglementarea activității de întreprinzător. De asemenea, proiectul nu cade sub incidența altor expertize necesare de a fi efectuate în condițiile Legii nr.100/2017 cu privire la actele normative. |

**Secretar de stat Andrei CECOLTAN**